**ELŐTERJESZTÉS**

**A KÉPVISELŐ-TESTÜLET**

**2020. október 5-i rendes ülésére**

**Előterjesztés**

**Bölcsődei ellátásra vonatkozó ellátási szerződés módosítása**

A napirendet tárgyaló ülés dátuma: 2020.10.05.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**---**

**4. Tényállás bemutatása:**

Telki község Önkormányzata a gyermekek védelméről és a gyámügyi igazgatásról szóló 1997. évi XXXI. törvény továbbiakban: 2. §-ában meghatározott a gyermekvédelmi alapellátások körébe tartozó kötelező bölcsődei feladat ellátását a Csibe Bölcsi Magánbölcsőde útján látja el.

Az önkormányzat a 70/2018.(V.28.) Öh. számú határozat alapján 2018. június 29. napján feladat ellátási szerződést írt alá a Csibe Bölcsi Nonprofit Kft-vel.

A megállapodás alapján a szolgáltatást nyújtó vállalja, hogy (10 férőhelyen) biztosítja a bölcsődei ellátás igénybevételét az Önkormányzat igényeinek megfelelően a Telki lakóhellyel rendelkező arra jogosult gyermekek részére.

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 94.§. ( 3a.) bekezdése, alapján ha a bölcsődei ellátásra az adott településen legalább öt gyermek tekintetében igény jelentkezik, vagy a település - jogszabályban meghatározottak szerint megállapított - 3 év alatti lakosainak száma meghaladja a 40 főt, a (3) bekezdés *a)*pontja alá nem tartozó települési önkormányzat köteles gondoskodni a **gyermekek bölcsődei ellátásáról** a 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján.

2017. január 1-jétől minden 3 éven aluli gyermek ellátását biztosító ellátási forma egységesen bölcsődei ellátásnak minősül. Így az új bölcsődei rendszer 2 intézményi (bölcsőde, mini bölcsőde) és 2 szolgáltatási (családi bölcsőde, munkahelyi bölcsőde) formában biztosítja a gyermekek napközbeni ellátását.

**A bölcsőde** intézményes komplex szolgáltatás. Egy bölcsődei csoportban legfeljebb 12 gyermek nevelhető, gondozható, kivéve, ha a bölcsődei csoportban valamennyi gyermek betöltötte a második életévét – ez esetben 14 gyermek –, valamint ha a bölcsődei csoportban sajátos nevelési igényű, illetve korai fejlesztésre, gondozásra jogosult gyermeket is ellátnak. Sajátos nevelési igényű gyermek bölcsődei ellátás keretében való nevelése, gondozása történhet a nem sajátos nevelési igényű gyermekekkel közös csoportban, vagy speciális bölcsődei csoportban.

**A mini bölcsőde** olyan bölcsődei ellátást nyújtó intézmény, mely a bölcsőde intézményéhez képest kisebb létszámú csoportban, egyszerűbb személyi, tárgyi és működtetési feltételek mellett nyújt szakszerű gondozást és nevelést. Az új intézménytípus bevezetésével lehetőség nyílik arra, hogy amennyiben a településen legfeljebb 7 kisgyermek – ha valamennyi gyermek betöltötte a második életévét, akkor 8 fő – ellátására jelentkezik igény, abban az esetben egy, a bölcsődétől egyszerűbb létesítési és működtetési formát hozzon létre a települési önkormányzat.

2019. február óta a Csibe Bölcsi Magánbölcsőde kiscsoportja -finanszírozási okok miatt-külön bölcsődei ellátást nyújtó intézmény (minibölcsőde) lett. A 2 év alatti gyerekek a mini bölcsődébe vannak felvéve, jelenleg is jár oda 3 önkormányzati ingyenes férőhellyel biztosított telki kisgyerek.

Mivel a jelenlegi ellátási szerződés azonban csak a bölcsödére vonatkozik, így szükséges az ellátási szerződés módosítsa és azt a mini bölcsődére is kiterjeszteni.

A Gyvt. 97. §(1) bek. értelmében a személyes gondoskodást nyújtó ellátást a települési önkormányzat, állami fenntartóval, egyházi fenntartóval és nem állami fenntartóval kötött ellátási szerződés útján is biztosíthatja.

A települési önkormányzat képviselő-testülete az ellátási szerződés megkötésének, a szerződés módosításának, illetve megszüntetésének jogát nem ruházhatja át.

Telki, 2020. szeptember 25.

Deltai Károly

polgármester

**Határozati javaslat**

**Telki község Önkormányzat**

**képviselő-testület**

**/2020. (X. .) Öh számú**

**Határozata**

**Bölcsődei ellátásra vonatkozó ellátási szerződés módosítása**

Telki község Önkormányzat Képviselő-testülete úgy határoz, hogy a 70/2018.(V.28.) önkormányzati határozattal a Csibe Bölcsi Közhasznú Nonprofit Kft. **(2089 Telki, Napsugár u. 5.) -vel kötött ellátási szerződést módosítja……………..**

A képviselő-testület felhatalmazza a polgármestert a szerződés módosítás aláírására.

**Felelős:** Polgármester

**Határidő:** azonnal